לוי סעדיה נחמני

הרב לוי סעדיה נחמני (י"א באדר א' ה'תרפ"א, 19 בפברואר 1921 – ז' בשבט ה'תשנ"ה, 8 בינואר 1995) היה רב, דרשן, ספרא דדיינא וראש ישיבת מקובלים. בשנותיו האחרונות התפרסם בישראל, בשל היותו כאחד מ'בעלי המוסר', וממלמדי תורת הסוד בעיון מעמיק.

 קורות חייו 
נולד בשנת ה'תרפ"א לאביו המקובל רבי יעקב נחמני, ולאימו רינה, במרקש שבמרוקו.

נולד אחרי שנים שבהן ילדי אביו ואמו מתו בינקותם, ונקרא על שם רבי אלעזר הלוי, רבו של אביו, ועל שם רבי סעדיה רבאח, שעל קברו התפללו הוריו להולדת ילדים.

הרב לוי למד בילדותו אצל אביו וחידש חידושים על התלמוד מגיל עשר.הקדמה לברית הלוי עמודים יח–יט.

כמו כן למד בנערותו אצל הרב יעקב חזות ואצל ראש ישיבת מרקש הרב אברהם אביטבול. בהמשך למד במשך שנה בקזבלנקה עם קבוצת רבנים בראשות רבי שלום משאש את הטור ובית יוסף והשולחן ערוך ונושאי הכלים על הסדר. לאחר מכן נסמך לרבנות על ידי רבי שלום משאש.הקדמה לברית הלוי עמוד כ.

הרב לוי לימד בתלמוד תורה 'אוצר התורה', ובשנת ה'תשי"ד (1954) התמנה לרב בישיבת 'נווה שלום'. במקביל לימד תנ"ך ותלמוד בבית המדרש למורים בקזבלנקה. היה גם סופר בית הדין של מרקש.'שמע בני' לרבי שמעון ביטון, עמוד כב.

בשנת ה'תשכ"ד (1964) עלה לארץ ישראל כשהוא מסביר לתלמידיו שעוד מספר שנים תפרוץ מלחמת ששת הימים.תועד על ידי אחד מתלמידיו שכתב את ה'נבואה' במחברתו, הובא בברית הלוי עמוד כב.

התיישב בפתח תקווה, שם הוצעה לו משרת רבנות. הוא ויתר על המשרה לאחר זמן קצר, לטובת חברו, הרב משה מלכה.

בהמשך עבר לירושלים, והיה ממקימי ישיבת 'אוהל מועד' בשכונת בית וגן בעיר. היה שותף להקמת בית הכנסת 'בית שמואל' בשכונת שמואל הנביא ו'דרכי נועם' – מוסד להפצת תורה למבוגרים ונוער. כמו כן מסר שיעורי תורה ויהדות באוניברסיטאות, וארגן שיעורים לבני נוער בשעות אחר הצהריים. מסר גם שיעורים בקבלה בספר עץ חיים.ראו באתר יוטיוב. עסק לפרנסתו בכתיבת סת"ם.ראו באתר צדיק.

הרב לוי כיהן כראש ישיבת המקובלים 'פניך יעקב' בירושלים.ראו בספר רכב ישראל – קבלת רמח"ל בחלק ההמלצות. בין תלמידיו נמנים המקובל הרב שמעון דאהן הרב שבתי סבתו, הרב אברהם ואזאנא, הרב ד"ר אליהו זיני, הרב יהודה אשכנזי הרב דניאל סטבסקי, והרב ד"ר חיים ציגלר.

הרב לוי התפרסם רבות בעיסוקו באקטואליה, בגאולה העתידה ובחזון אחרית הימים. התפרסם גם כבעל מוסר. דברי תורתו נדפסו בקבצים שונים.ראו למשל בקובץ 'לא תעמוד על דם רעך' עמ' 47.

נפטר ביום ז' שבט ה'תשנ"ה ונקבר בהר המנוחות בירושלים.

 חיבוריו 
'ברית הלוי' – פירוש לספר קהלת.
 'וענתה השירה הזו' (חוברת) העוסקת בעניינים אקטואליים ובגאולה. הוציא קונטרסים נוספים בעניינים אלו.
'כיצד נגאלין' (חוברת) - הבנת וקירוב הגאולה בזמנינו.
'אור הלוי' - מבואות לפנימיות התורה - מיוסד על פי שיעורי הרב לוי נחמני. באר שבע, תשס"ז. נכתב על ידי תלמידו הרב אברהם ואזאנא.

 משפחתו 
נשא לאישה את מרת פיבי, נולדו להם שלושה עשר ילדים. ביניהם הרב שר שלום, רב קהילה בתל ציון.

 לקריאה נוספת 
 ספר פעולת צדיק – תולדות חייו ופעלו של רבי לוי נחמני, ירושלים תשס"ט.
 הוא היה אומר - הדרכות והנהגות בעבודת ה' שנשמעו מפיו, וסיפורי מופת על דמותו. באר שבע, תשס"ט. נכתב על ידי תלמידו הרב אברהם ואזאנא.

 קישורים חיצוניים 
 חכם לוי נחמני באתר החכם היומי.
 רבי לוי נחמני באתר צדיק.




 הערות שוליים 

קטגוריה:רבנים מרוקאים ישראלים
קטגוריה:מקובלים
קטגוריה:עולים בשנות ה-1960
קטגוריה:ישראלים ילידי מרוקו
קטגוריה:ישראלים שנולדו ב-1921
קטגוריה:ישראלים שנפטרו ב-1995